CELEX: 52013HB0008
Language: da
Date: 2013-04-17 00:00:00
Title: Den Europæiske Centralbanks henstilling af 17. april 2013 til Rådet for Den Europæiske Union om eksterne revisorer for Oesterreichische Nationalbank (ECB/2013/8)

23.4.2013   
            
            
               DA
            
            
               Den Europæiske Unions Tidende
            
            
               C 115/1
            
         DEN EUROPÆISKE CENTRALBANKS HENSTILLING
   af 17. april 2013
   til Rådet for Den Europæiske Union om eksterne revisorer for Oesterreichische Nationalbank
   (ECB/2013/8)
   2013/C 115/01
   STYRELSESRÅDET FOR DEN EUROPÆISKE CENTRALBANK HAR —
   under henvisning til statutten for Det Europæiske System af Centralbanker og Den Europæiske Centralbank, særlig artikel 27.1, og
   ud fra følgende betragtninger:
   
               (1)
            
            
               Regnskaberne for Den Europæiske Centralbank (ECB) og for de nationale centralbanker i de medlemsstater, der har euroen som valuta, revideres af uafhængige eksterne revisorer, der indstilles af ECB's Styrelsesråd og godkendes af Rådet for Den Europæiske Union.
            
         
               (2)
            
            
               Som følge af en lovændring vælger generalforsamlingen i henhold til artikel 37, stk.1, i lov om Oesterreichische Nationalbank hvert år nu én ekstern revisor og én stedfortrædende ekstern revisor i stedet for to eksterne revisorer og to stedfortrædende eksterne revisorer. Den stedfortrædende eksterne revisors mandat gælder kun i tilfælde af, at den eksterne revisor ikke er i stand til at udføre revisionen.
            
         
               (3)
            
            
               Mandatet for både de nuværende eksterne revisorer og de nuværende stedfortrædende revisorer for Oesterreichische Nationalbank udløb efter revisionen for regnskabsåret 2012. Det er derfor nødvendigt at udnævne eksterne revisorer fra regnskabsåret 2013.
            
         
               (4)
            
            
               Oesterreichische Nationalbank har for regnskabsåret 2013 valgt KPMG Wirtschaftsprüfungs- und Steuerberatungs AG som nye eksterne revisorer samt PwC Wirtschaftsprüfung GmbH som nye stedfortrædende eksterne revisorer.
            
         
               (5)
            
            
               Mandatet for de eksterne revisorer samt de stedfortrædende eksterne revisorer kan fornyes årligt men i begge tilfælde ikke ud over en samlet periode på fem år —
            
         VEDTAGET DENNE HENSTILLING:
   
               1.
            
            
               Det henstilles, at KPMG Wirtschaftsprüfungs- und Steuerberatungs AG udnævnes til eksterne revisorer for Oesterreichische Nationalbank for regnskabsåret 2013.
            
         
               2.
            
            
               Det henstilles, at PwC Wirtschaftsprüfung GmbH udnævnes til stedfortrædende eksterne revisorer for Oesterreichische Nationalbank for regnskabsåret 2013.
            
         
               3.
            
            
               Mandatet for de eksterne revisorer samt de stedfortrædende eksterne revisorer kan fornyes årligt. I begge tilfælde bør mandatet ikke fornyes ud over en samlet periode på fem år, sluttende senest med regnskabsåret 2017.
            
         
      Udfærdiget i Frankfurt am Main, den 17. april 2013.
      
         Mario DRAGHI
         
            Formand for ECB